Държавен вестник, бр. 81, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  81
Чл. 26б. (1) Лицата, които откриват оптика,
се регистрират в съответния РЦЗ, като подават
заявление и представят следните документи:
1. данни за заявителя и за лицата, които ще
ръководят оптиката—име, паспортни данни,
единен граждански номер, адрес и/или данни за
съдебната регистрация, седалището и адреса на
управление;
2. документи за съответното образование и
специалност или професионална квалификация
на лицата, които ще ръководят, съответно ще
работят в оптиката;
3. хигиенно заключение за обекта от органи-
те на РИОКОЗ.
(2) При непълнота на представените докумен-
ти по ал. 1 директорът на РЦЗ в 14-дневен срок
уведомява писмено лицето за допуснатите не-
пълноти и определя срок за отстраняването им.
(3) В 14-дневен срок от подаване на доку-
ментите по ал. 1 или от отстраняване на непъл-
нотите по ал. 2 директорът на РЦЗ издава удос-
товерение за регистрация на оптиката.
(4) Лицата по ал. 1 са длъжни да уведомят
РЦЗ в 7-дневен срок от настъпването на промя-
на в обстоятелствата по ал. 1.
(5) Регионалният център по здравеопазване
води регистър на оптиките по ред, определен с
наредба на министъра на здравеопазването.
(6) Регистрацията на оптиката се заличава:
1. по искане на лицето, регистрирало опти-
ката;
2. при смърт на физическото лице или прек-
ратяване дейността на юридическото лице, ре-
гистрирало оптиката;
3. при осъществяване на дейност в наруше-
ние на извършената регистрация.
(7) Изискванията за устройството и дейност-
та на оптиките се определят с наредба на ми-
нистъра на здравеопазването.”
§ 3. В чл. 36, ал. 4 след думата “дрогерии” се
добавя “и оптики”.
§ 4. В допълнителната разпоредба в § 1, т. 9,
буква “з” накрая се добавя “и оптики”.
Преходни и заключителни разпоредби
§ 5. (1) Заварените към датата на влизане в
сила на този закон занаятчийски предприятия,
извършващи услуги в областта на оптиката и
оптометрията, могат да продължат да осъщес-
твяват дейността си, ако в 6-месечен срок се
регистрират по реда на чл. 26б в съответния РЦЗ.
(2) В 6-месечен срок от влизане в сила на
този закон собствениците на занаятчийски пред-
приятия или наследниците, или правоприемни-
ците, извършващи услуги в областта на оптика-
та и оптометрията, както и чираците, калфите
и майсторите, подават молба до съответната
регионална занаятчийска камара за заличава-
нето им от съответните регистри по чл. 21, 48,
54 и 63 от Закона за занаятите.
(3) В случаите по ал. 2 регионалните занаят-
чийски камари заличават регистрацията на
съответните лица в 14-дневен срок от подаване-
то на молбата и издават удостоверение за зали-
чаване на калфите и майсторите, въз основа на
което те могат да се ползват с правата по чл. 26а.
§ 6. (1) Лицата с придобита професионална
квалификация по специалност “Оптометрия” се
ползват с правата по чл. 26а, ал. 2 и 3 и могат да
предприемат мерки за корекция на зрението.
(2) Лицата с придобита професионална ква-
лификация по специалност “помощник-фарма-
цевт и очилар” се ползват с правата по чл. 26а,
ал. 2 и 3, а лицата с придобита професионална
квалификация по специалност “оптика, опти-
ко-механични и оптико-електронни уреди”—с
правата по чл. 26а, ал. 3.
§ 7. В Закона за занаятите (обн., ДВ, бр. 42
от 2001 г.; изм., бр. 112 от 2001 г., бр. 56 от
2002 г., бр. 99 и 105 от 2005 г., бр. 10, 30 и 34 от
2006 г.) в приложение № 1 към чл. 3, ал. 1 т. 83
и 84 се отменят.
Законът е приет от 40-то Народно събрание
на 21 септември 2006 г. и е подпечатан с офици-
алния печат на Народното събрание.
Председател на Народното събрание:
Георги Пирински
62397
УКАЗ № 412
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за оттегляне на декларации по Международ-
ната конвенция относно намесата в открито море
в случаи на бедствия, водещи до замърсяване на
морето с нефт, от 1969 г. и за ратифициране на
Протокола относно намесата в открито море в
случаи на замърсяване с вещества, различни от
нефт, от 1973 г. с измененията от 2002 г., приет
от ХL Народно събрание на 27 септември 2006 г.
Издаден в София на 29 септември 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за оттегляне на декларации по Международ-
ната конвенция относно намесата в открито
море в случаи на бедствия, водещи до замър-
сяване на морето с нефт, от 1969 г. и за рати-
фициране на Протокола относно намесата в
открито море в случаи на замърсяване с ве-
щества, различни от нефт, от 1973 г. с изме-
ненията от 2002 г.
Чл. 1. Република България оттегля деклара-
циите, формулирани по следните разпоредби на
Международната конвенция, относно намесата
в открито море в случаи на бедствия, водещи до
замърсяване на морето с нефт, от 1969 г.:
1. по чл. IХ, параграф 2 относно ограничава-
нето на възможността на някои държави да
станат страна по конвенцията;